**Care**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Care vânt mi te-a trimis

Ca pe-o frunză-n al meu vis

Să-mi pătrunzi în aşternut,

Gurii să-i dai viu sărut.

Care soare te-a-ndemnat

Ca pe-o rază-ntr-al meu pat

Să-mi cânţi inocentul dor,

În suflet să simt fior.

Care ploaie te-a purtat

Din nori fără de păcat

Să-mi stai pură la picioare,

Cu-a ta veşnică savoare.

Care cer mi te-a legat

Ca pe-o stea de neuitat

Să-mi devii pe veci iubită,

De inima mea lipită.